PM Modi expressed grief: तेलंगाना सड़क हादसे में हुई मौतों पर पीएम मोदी ने जताया दुख, मुआवजे की घोषणा
प्रधानमंत्री नरेंद्र मोदी ने तेलंगाना के कामारेड्डी जिले में रविवार को एक दुर्घटना में हुई मौतों पर सोमवार को गहरा दुख व्यक्त किया। PMO ने कहा कि प्रधानमंत्री ने प्रत्येक मृतक के परिजन को प्रधानमंत्री राष्ट्रीय राहत कोष से दो-दो लाख रुपये और घायलों को 50-50 हजार रुपये दिये जाने को मंजूरी दी।
PM Modi expressed grief: प्रधानमंत्री नरेंद्र मोदी ने तेलंगाना के कामारेड्डी जिले में रविवार को एक दुर्घटना में हुई मौतों पर सोमवार को गहरा दुख व्यक्त किया। उन्होंने पीड़ितों को प्रधानमंत्री राष्ट्रीय राहत कोष से अनुग्रह राशि दिये जाने की घोषणा की। बता दें, कामारेड्डी जिले के येलारेड्डी मंडल में रविवार शाम एक लॉरी और एक छोटे (मिनी) ट्रक की टक्कर होने से छह महिलाओं सहित आठ व्यक्तियों की मौत हो गई और 20 अन्य घायल हो गए। प्रधानमंत्री कार्यालय की ओर से जारी एक ट्वीट के मुताबिक मोदी ने कहा, 'तेलंगाना के कामारेड्डी जिले में हुई दुर्घटना के कारण होने वाली जनहानि पर बहुत दुखी हूं। शोकसंतप्त परिवारों के लिये मेरी संवेदना और घायलों के लिये प्रार्थना।' पीएमओ ने कहा कि प्रधानमंत्री ने प्रत्येक मृतक के परिजन को प्रधानमंत्री राष्ट्रीय राहत कोष से दो-दो लाख रुपये दिये जाने और घायलों को 50-50 हजार रुपये दिये जाने को मंजूरी दी।जाकारी के मुताबिक हादसा निजामसागर के हसनपल्ली गेट के पास हुआ। घटना की जानकारी मिलते ही मौके पर पहुंची पुलिस ने शवों को पोस्टमॉर्टम के लिए भेजा। पुलिस ने आरोपी की पहचान कर ली है।  हादसा करीब शाम पांच बजे हुआ। सभी लोग येलारेड्डी से एक समारोह से वापस लौट रहे थे, तभी निजामसागर जोन के हसनपल्ली गेट पर उनकी गाड़ी हादसे का शिकार हो गई। कामारेड्डी जिले के पुलिस अधीक्षक बी श्रीनिवास रेड्डी ने बताया कि यह दुर्घटना रेलारेड्डी मंडल में उस वक्त हुई जब ट्रक ड्राइवर सड़क पर विपरीत दिशा की ओर अपना वाहन मोड़ दिया और मिनी ट्रक को टक्कर मार दी। उन्होंने बताया कि इस वजह से दो लोगों की मौके पर ही मौत हो गई। जबकि तीन अन्य लोगों ने अस्पताल ले जाते समय दम तोड़ दिया। उन्होंने बताया कि घायलों को अस्पताल में भर्ती कराया गया है उनमें से एक ही हालत गंभीर है। इनपुट- भाषा